cyanic-selkie/wikianc huggingface dataset:
কলামন্ডলম সত্যভামা
জীবনী
থাম্ব|240x240পিক্সেল|কেরালা কলামন্ডলমে কুঠাম্বলম সত্যভামা ১৯৩৭ সালে দক্ষিণ ভারতের রাজ্য কেরালার পালক্কাড়ে, শোর্নুর শহরের নিকটবর্তী ভারতপুজার উপকূলে এক ক্ষুদ্র ব্যবসায়ী কৃষ্ণান নায়ার এবং গৃহবধূ আম্মিনী আম্মার ঘরে জন্মগ্রহণ করেছিলেন। তিনি খুব কম বয়সে, কেরালা কলামন্ডলমের একজন খণ্ডকালীন ছাত্রী হিসাবে কলামন্ডলম অচ্যুত ওয়ারিয়র এবং কলামন্ডলম কৃষ্ণকুট্টির অধীনে নৃত্য প্রশিক্ষণ গ্রহণ শুরু করেছিলেন। একই সাথে শোর্নুরের সরকারি উচ্চ বিদ্যালয়ে প্রথাগত পড়াশোনা করছিলেন তিনি। সেখান থেকে অষ্টম শ্রেণী পর্যন্ত পড়াশোনা সম্পূর্ণ করে, পূর্ণ সময়ের শিক্ষার্থী হিসেবে কলামন্ডলমে যোগ দেন তিনি ।এরপরেই তিনি কলামন্ডলমের মূল কান্ডারি, কলামন্ডলমের প্রধান দীর্ঘকালীন নৃত্যশিক্ষক থোটাসেসি চিন্নাম্মু আম্মার অধীনে, মোহিনীঅট্টম নৃত্যধারা শিখতে শুরু করেছিলেন; যদিও অধ্যয়নের মূল লক্ষ্য ছিল ভারতনাট্যম সম্বন্ধে জ্ঞান লাভ করা । চিন্মাম্মু আম্মা চঞ্চুড়ুট্টি এবং টোড়িতে বিভিন্ন নাচের কৌশল যেমন আদাভু (মৌলিক চলন), চোলকেতু, জাতিস্বরম (শিরোনাম এবং বাদ্য নোট) ইত্যাদি শেখাতে থাকেন তরুণী সত্যভামাকে।
শীঘ্রই, এই কন্যা কিংবদন্তি মালায়ালাম কবি, কেরালা কলামণ্ডলামের প্রতিষ্ঠাতা, ভাল্লাথল নারায়ণ মেননের চোখে পড়েন; যিনি সত্যভামাকে বিদ্যালয়ের সম্মাননী প্রদানের জন্যে, আর্থিক বৃত্তি দিয়ে তার দক্ষতা লালন করেন।
প্রধান মঞ্চে সত্যভামার আত্মপ্রকাশ ১৯৫৫ সালে, তৎকালীন প্রধানমন্ত্রী জওহরলাল নেহেরু র সামনে কলামন্ডলমের রজতজয়ন্তী উদযাপনের সময় হয়েছিল।এছাড়া, এই প্রতিষ্ঠানে পরবর্তী ছয় বছরের অধ্যয়নের ফলে কলমন্ডলাম ট্রুপের অংশ হিসাবে তিনি সিঙ্গাপুর এবং মালয়েশিয়া ভ্রমণ করার সুযোগ পেয়েছিল, যেখানে তিনি ভরতনাট্যম, মোহিনীঅট্টম এবং কথাকলি পরিবেশন করেছিলেন। কোর্স শেষ করার পরে তিনি নবীন শিক্ষক হিসাবে কলামণ্ডলামে যোগদান করেন। ক্লাসিকাল নৃত্যের ডায়ন, কলমন্দলাম কল্যাণিকুট্টি আম্মা থেকেও তিনি প্রশিক্ষণ গ্রহণ করেছিলেন। তিনি ধ্রুপদী নৃত্যের মহীরুহ গুরু কলামন্ডলম কল্যাণীকুট্টি আম্মা র থেকেও কিছুদিন প্রশিক্ষণ নিয়েছিল
এই সময়েই, সত্যভামার সাথে কথাকলি ব্যাকরণের গুরু হিসাবে বিবেচিত বিশিষ্ট কথাকলি গুরু কালামণ্ডলম পদ্মনাভন নায়ারের দেখা হয়েছিল। তাদের পরিচিতি শীঘ্রই একটি রোম্যান্টিক মোড় নেয় এবং তারা বিবাহবন্ধনে আবদ্ধ হন । সত্যভামা এবং পদ্মনাভান নায়ারের চার সন্তান ছিল, যাদের মধ্যে দুই কন্যা মোহিনীঅট্টম নৃত্যশিল্পী। তিনি ২০১৫ সালের ১৩ই সেপ্টেম্বর, পালক্কড়ের এক হাসপাতালে চিকিতসাধীন অবস্থায় ৭৭ বছর বয়সে শেষ নিঃশ্বাস ত্যাগ করেন ।
কর্মজীবন
কলামণ্ডলম সত্যভামা কেরালা কলামন্ডলমের প্রথম মহিলা উপাধ্যক্ষ ছিলেন এবং পরে তিনি এর অধ্যক্ষ হন। ১৯৯২ সালে অবসর গ্রহণের আগে পর্যন্ত অধ্যক্ষ পদেই আসীন ছিলেন তিনি । তিনি বার্ষিক কলামণ্ডলাম বৃত্তি সিদ্ধান্ত নেওয়ার বাছাই পরিষদেরও সদস্য ছিলেন । তিনি কেরালার কলমন্ডলমের ডিন হিসাবেও কাজ করছিলেন।
উত্তরাধিকার
সত্যভামাকে বাহ্যিক প্রভাব ছাড়িয়ে নাচের রূপকে বিশুদ্ধ করার কৃতিত্ব দেওয়া হয়। তিনি নৃত্য নিবেদনের কৌশলগুলি এমনভাবে পরিবর্তন করেছেন যাতে পরিবেশনের আবেগীয় দিকটি লাস্যর সাথে দৃঢ়ভাবে স্ম্পৃক্ত থাকে। কথিত আছে যে তিনি কেরালা কলামন্ডলমে মোহিনীঅট্টম পাঠ্যক্রমেও বিপ্লব ঘটিয়েছিলেন, যা থেকে কলামণ্ডলাম রীতির মোহিনীঅট্টমের বিবর্তন ঘটেছিল। তিনি মুদ্রা (করতল এবং আঙুলের অঙ্গভঙ্গি), ভঙ্গি এবং পদক্ষেপের মাধ্যমে অতিরঞ্জিত শারীরিক গতিবিজ্ঞানের মাধ্যমে নাটক রচনা করে নৃত্যের রূপের উপস্থাপনায় আরও মশলা যুক্ত করার চেষ্টা করেছিলেন, যা মাঝে মাঝে সমালোচনাও আকৃষ্ট করেছিল ।
সত্যভামার আর একটি বড় অবদান হ'ল মোহিনীঅট্টমের পোশাক এবং কেশবিন্যাসে পরিবর্তন আনয়ন । তিনি যে নকশাগুলি তৈরি করেছেন তা রঙ, প্যাটার্ন এবং অন্যান্য গয়নাতে কেরালার ঐতিহ্য অনুসরণ করে বানানো এবং এটিই কলামণ্ডলম নৃত্যধারার স্বাক্ষর হয়ে উঠেছে। তিনি নৃত্যশিল্পীদের কেশবিন্যাসের রীতিও বদলেছিলেন, যা রাজা রবি বর্মা র চিত্রকর্ম থেকে অস্পষ্টভাবে অনুপ্রাণিত বলে মনে করা হয়।.
তিনি ৩৫ টি মোহিনীঅট্টম নৃত্যরচনার সমৃদ্ধ উত্তরাধিকার রেখে গেছেন, এই নৃত্যরচনাগুলির সম্পূর্ণ বিবরণ তাঁর বই, মোহিনীঅট্টম - ইতিহাস, কৌশল এবং পারফরম্যান্সে বর্ণিত রয়েছে ।
পুরস্কার ও স্বীকৃতি
সত্যভামাকে আঞ্চলিক ও জাতীয় সংস্থাগুলি একাধিক পুরস্কার এবং স্বীকৃতি দিয়ে সম্মানিত করেছিলেন । মর্যাদাপূর্ণ পদ্মশ্রী পুরস্কার ব্যতীত তিনি ২০০৫ সালে কেরালা সরকারের নৃত্য নাট্য পুরস্কারম প্রাপ্ত প্রথম ব্যক্তি । এছাড়া ২০০৬ সালে কোল্লাম কথাকলি ক্লাব এবং ট্রুপের দ্বারা প্রথম স্বাতী তিরুনাল পুরস্কারমেও ভূষিত হন তিনি ।কিছু উল্লেখযোগ্য পুরস্কারের তালিকা:
কেরালা কলামন্ডলমে বর্তমানে সত্যভামার সম্মানে একটি পুরস্কার বিতরণ করা হয়, যা মোহিনীঅট্টম শিক্ষার্থীদের, একটি বার্ষিক বৃত্তিরূপে প্রদান করা হয় ।
প্রকাশনা
সত্যভামা মালায়ালামে মোহিনীঅট্টমের উপর একটি গ্রন্থ প্রকাশ করেছেনঃ মোহিনীঅট্টম-ইতিহাস, কৌশল এবং কর্মক্ষমতা (മോഹിനിയാട്ടം - ചരിത്രം, സിദ്ധാന്തം, പ്രയോഗം), যা মোহিনীঅট্টমের বিষয়ে একটি প্রামাণ্য গ্রন্থ হিসেবে বিবেচনা করা হয়। বইটিতে ১১টি অধ্যায়ে ৩৫টি রচনা রয়েছে.
পাকিস্তানের সংসদ
পাকিস্তানের সংসদ আনুষ্ঠানিকভাবে মজলিস-ই-শূরা হিসেবে আখ্যায়িত ( — Majlis-e Šūrá); যা পাকিস্তানের ফেডারেল বা যুক্তরাষ্ট্রীয় ও সুপ্রিম বা সর্বোচ্চ আইনের বিধান অনুযায়ী একটি গঠন তন্ত্র। এটা একটি দ্বিকক্ষবিশিষ্ট যুক্তরাষ্ট্রীয় আইন-সভা বা পরিষদ যা ব্যবস্থাপক সভা (Senate) এবং জাতীয় সমাবেশ দ্বারা গঠিত। ব্যবস্থাপক সভা এখানে  উচ্চকক্ষ হিসেবে এবং জাতীয় সমাবেশ নিম্ন কক্ষসমূহ হিসেবে উপস্থাপিত হয়। পাকিস্তানের ইসলামী প্রজাতন্ত্রের সংবিধান অনুযায়ী, পাকিস্তানের রাষ্ট্রপতি সংসদের অংশীভূত। জাতীয় সমাবেশ পাঁচ বছরের জন্য নির্বাচিত হয় যা বয়স্ক ভোটাধিকার এবং এক মানুষ এক ভোটের ভিত্তিতে হয়ে থাকে। জাতীয় সমাবেশের একজন সদস্যের অধিকার উল্লেখিত সময়কাল পর্যন্ত থাকে যদিনা সদস্যের মৃত্যু হয় অথবা পদত্যাগ হয়। জাতীয় সমাবেশের মেয়াদ এছাড়াও শেষ হয়ে আসে যদি প্রধানমন্ত্রীর পরামর্শক্রমে সিদ্ধান্ত নেয়া হয় বা রাষ্ট্রপতির কর্তৃক বিবেচনার ভিত্তিতে সংবিধান অনুযায়ী সিদ্ধান্ত নেয়া হয়।
সংসদ কার্যক্রম ইসলামাবাদের সংসদ ভবনে হয়, যেখানে উভয় কক্ষের জন্য ডিবেটিং চেম্বার উপস্থিত হয়। ১৯৬০ সাল পর্যন্ত, সংসদ করাচিতে অবস্থিত ছিল। পাকিস্তানের সংসদ বিশ্বের প্রথম এবং একমাত্র সংসদ যা স্ব-উৎপন্ন সৌর শক্তির উপর সম্পূর্ণরূপে পরিচালিত হয়।
ব্যবস্থাপক সভা
সকল যুক্তরাষ্ট্রিয় ইউনিট কে সমান ভাবে প্রতিনিধিত্ব করার জন্য পাকিস্তানের ব্যবস্থাপক সভা সৃষ্টি করার প্রধান উদ্দেশ্য ছিল। ব্যবস্থাপক সভার সমান অধিকার প্রাপ্ত প্রাদেশিক সদস্য জাতীয় সমাবেশের বৈষম্যের ভারসাম্য এনে দেয় এবং সন্দেহ এবং আশঙ্কাকে দুরীভূত করে থাকে। এ ছাড়াও, যদি বঞ্চনা ও শোষণ সংক্রান্ত বিষয় থাকে সেইক্ষেত্রে প্রয়োজনীয় পদক্ষেপ গ্রহণ করে। ব্যবস্থাপক সভা একটি সাংগঠনিক গঠন, যা প্রদেশ/দেশের অঞ্চল কে প্রতিনিধিত্ব করে এবং উন্নীত করে সমতা, শান্তি ও সম্প্রীতি,যা একটি জাতির সমৃদ্ধির জন্য অপরিহার্য ও গুরুত্বপূর্ণ। ব্যবস্থাপক সভা মোট ১০০ জন সদস্য নিয়ে গঠিত, যাদের মধ্যে ১৪ জন সদস্যকে প্রত্যেক প্রাদেশিক সমাবেশ দ্বারা নির্বাচিত করা হয়, ৮ জন সদস্যকে জাতীয় সমাবেশ সদস্য দ্বারা  ফেডারেলি এডমিনিসটেরেড ট্রিবাল এরিয়াস  (সংক্ষেপে- FATAs) থেকে নির্বাচিত করা হয়, ২ জন সদস্য যাদের ১ জন নারী ও আর ১ জন টেকনোক্র্যাট যাদের কে জাতীয় সমাবেশের সদস্য দ্বারা ফেডারেল ক্যাপিটাল থেকে নির্বাচিত করা হয়, ৪ জন নারী সদস্য ও ৪ জন টেকনোক্র্যাট সদস্যদের প্রত্যেক প্রাদেশিক সমাবেশের সদস্য দ্বারা নির্বাচিত করা হয়।
মহিষকুন্ডি
থাম্ব|মহিষকুন্ডি মাধ্যমিক বিদ্যালয়ের সামনের রাস্তা থাম্ব|মহিষকুন্ডি বাস স্টেশন থাম্ব|মহিষকুন্ডি কলেজ রোড মহিষকুন্ডি, মহিষকুণ্ডি বা মহিষকুণ্ডী বাংলাদেশের কুষ্টিয়া জেলার দৌলতপুর উপজেলার পদ্মা নদীর তীরবর্তী একটি গ্রাম।
প্রশাসনিক এলাকাসমূহ
মহিষকুন্ডি গ্রাম প্রাশাসনিকভাবে দুটি ইউনিয়নের অন্তর্ভুক্ত। মহিষকুন্ডির উত্তর অংশ রামকৃষ্ণপুর এবং দক্ষিণ অংশ প্রাগপুর ইউনিয়নের অন্তর্ভুক্ত। তবে প্রাগপুরেই বৃহত্তর অংশ বিদ্যমান। রামকৃষ্ণপুরের অংশটি চর মহিষকুন্ডি এবং প্রাগপুর অংশ মহিষকুন্ডি মৌজার অন্তর্ভুক্ত। বর্তমানে গ্রামটি পাকুড়িয়া, জামালপুর, জয়পুর, মাদাপুর এবং আশেপাশের কয়েকটি গ্রামের মূল বাজার হিসেবেও পরিচিত।
নামকরণ
মহিষকুন্ডি গ্রামের নামকরণ নিয়ে অনেক মজার মজার গল্প ছড়িয়ে আছে লোকমুখে। সবথেকে প্রচলিত গল্পটা একদম সাধারণ। এখানে নাকি অনেক মহিষ থাকতো সে কারনেই এই গ্রামের নাম মহিষকুন্ডি। অনেকে নীলকুঠি থেকে নামকরণের সূত্র খোজার চেষ্টা করেন। আরও অনেক গল্প ছড়িয়ে আছে। তবে সবথেকে সাম্প্রতিক ও প্রাসঙ্গিক মতবাদটি একটু অন্যরকম। মহিষকুন্ডি এর আদি নাম মহিষকুণ্ডী। বাংলা অভিধান অনুসারে কুণ্ডী শব্দের অর্থ পানি রাখার স্থান। মহিষকুণ্ডী শব্দের অর্থ মহিষকে পানি খাওয়ানোর বা গা ধোয়ানোর স্থান। ধারণা করা হয় পদ্মা নদীর একটি বিশেষ এলাকাকে বা মহিষকুন্ডিতে অবস্থিত বর্তমান বিলকে মহিষকুণ্ডী বলা হতো। মহিষকুণ্ডী-এর সবথেকে কাছের গ্রামের নাম মহিষকুণ্ডী গ্রাম নামে পরিচিতি পায়। যা কালক্রমে মহিষকুন্ডি-তে পরিণত হয়।
ইতিহাস
ঠিক কবে নাগাদ মহিষকুন্ডিতে মানুষের বসবাস শুরু হয় সে সম্মন্ধে খুব বেশি কিছু জানা যায়নি। তবে এর নামকরন থেকে ধারণা করা হয় মধ্যযুগ থেকেই এখানে মানুষের যাতায়াত রয়েছে। ১৮০০ সালের দিকে এখানে একটি নীলকুঠি স্থাপন করে ব্রিটিশ সরকার। বর্তমান যেখানে মহিষকুন্ডি বাজার জামে মসজিদ রয়েছে। এই নীলকুঠি মহিষকুন্ডির টিকে থাকা সবথেকে প্রাচিন স্থাপনা।
বাঙালি হিন্দুরা মহিষকুন্ডির আদি বাসিন্দা। দেশভাগ ও তার পরবর্তী বিভিন্ন সময়ে ভারত থেকে আসা মুসলমান রিফিউজিরা এখানে বসতি গড়তে থাকে। হিন্দুরা ভারতে পাড়ি দিতে থাকে। ফলে মুসলমান সম্প্রদায় সংখ্যাগরিষ্ঠতা লাভ করে। এই অঞ্চলে পদ্মার ভাঙন শুরু হলে ক্ষতিগ্রস্ত মানুষেরা এখানে বসতি গড়তে থাকে। তখন থেকে এটি একটি ঘনবসতিপূর্ণ অঞ্চলে পরিনত হয়। এছাড়াও ব্রিটিশ আমলে স্বল্পসংখ্যক বাগদি সম্প্রদায় এখানে বসতি গড়ে তোলে। তারা সাধারণত মহিষকুন্ডি মাধ্যমিক বিদ্যালয়ের আশেপাশে থাকতো। দেশভাগের সময় তারা ভারত চলে যায়।
অল্প কিছু দোকান নিয়ে মহিষকুন্ডি বাজারের যাত্রা শুরু হয়। মহিষকুন্ডি সরকারি প্রাথমিক বিদ্যালয় (স্থাপিত-১৯১৭), মহিষকুন্ডি মাধ্যমিক বিদ্যালয় (স্থাপিত-১৯৬৩ ) ও মহিষকুন্ডি কলেজ (স্থাপিত-১৯৯৯) প্রতিষ্ঠিত হয়। এছাড়াও বর্তমানে ২ টা মাদ্রাসা, ৮ টা মসজিদ,২ টা ঈদগাহ, ৩ টা কবরস্থান, ২ টি বিজিবি ক্যাম্প আছে । এখানেই ইউনিয়ন ভূমি অফিস অবস্থিত।
যোগাযোগ ব্যবস্থা
মহিষকুন্ডি বাজারের সাথে এর কাছাকাছি জেলা শহর ও উপজেলা শহর সহ অন্যান্য জেলায় যাবার সহজ যোগাযোগ ব্যবস্থা আছে। জেলা শহর ও উপজেলা শহরে পরিবহনের জন্য এখানে মহাসড়ক আছে। সহজ যোগাযোগের জন্য রয়েছে বাস, থ্রি-হুইলার, ইজি বাইক, ভ্যান, অটোভ্যান ইত্যাদি।
নদীসমূহঃ পদ্মা নদী, মাথাভাঙ্গা নদী ।
সন্ত কবীর নগর লোকসভা কেন্দ্র
সান্ত কবির নগর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর খলিলাবাদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
মহিষকুন্ডি
যোগাযোগ ব্যবস্থা
পোষ্টকোডঃ ৭০৫২
সন্ত কবীর নগর লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
মহিষকুন্ডি
জনসংখ্যার উপাত্ত
২০১১ সালের বাংলাদেশ আদমশুমারী অনুযায়ী মহিষকুন্ডির জনসংখ্যা ৭,৬৭৩ জন। পদ্মার ভাঙন,উন্নত জীবন যাপন ইত্যাদি কারণে গত এক দশকে এর জনসংখ্যা উল্লেখযোগ্য হারে বেড়ে গেছে। জনসংখ্যার প্রায় সবাই ইসলাম ধর্মাবলম্বী। কিছুসংখ্যক হিন্দু জনগোষ্ঠীও বাস করেন। তাদের সংখ্যা ৩০০-এর উপরে হবেনা।
সন্ত কবীর নগর লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
মহিষকুন্ডি
অর্থনীতি
আয়ের সিংহভাগ অংশ আসে কৃষি থেকে। এখানকার মানুষের প্রধান কৃষি হচ্ছে ধান। সারাবছরই তারা ধানের চাষ করে। এছাড়া একেক মৌসুমে একেক রকম ফসল তৈরি করে এ অঞ্চলের মানুষেরা। যেমন গম, আলু, রসুন, পিঁঁয়াজ, পাট, মরিচ ইত্যাদি। এখানে পেয়াজের মৌসুমে পেয়াজের পাইকারি বাজার বসে। মহিষকুন্ডি মাধ্যমিক বিদ্যালয় মাঠ প্রাঙ্গণে এই বাজার বসে। সেটি অনেক শ্রমিককে কর্মের সুযোগ করে দেয়।
সন্ত কবীর নগর লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
সান্ত কবির নগর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী প্রবীণ কুমার নিশাদ।
মহিষকুন্ডি
অর্থনীতি
প্রধান ফল-ফলাদিঃ  আম,জাম, কলা, কাঁঠাল, পেঁপে, লিচু, পেয়ারা, তাল,নারিকেল,
হোটেল/রেস্তোরাঃ এখানে ৪ টা ভালো মানের হোটেল আছে। এখানে মোটামুটি খাওয়া-দাওয়া করা যায়। এছাড়া দধি, মিষ্টি, দৈ, সার্বক্ষনিক পাওয়া যায়।
এনজিও: ব্র্যাক, আশা, বেঙ্গল, গ্রামীণ ব্যাংক।
চিকিৎসা
এখানে ১টি ইউনিয়ন স্বাস্থ্য কমপ্লেক্স আছে। তাছাড়া আরো অন্যান্য ছোটবড় বেসরকারি ক্লিনিক-ডায়াগোনেস্টিক সেন্টার রয়েছে।
এক্স-মেন: অ্যাপোকলিপ্স
এক্স-মেন : অ্যাপোক্যালিপ্স একটি আমেরিকান সুপারহিরো চলচ্চিত্র যা মার্ভেল কমিক্স এর কাল্পনিক এক্স-মেন চরিত্রগুলোর উপর ভিত্তি করে নির্মিত। ২০১৬ সালে মুক্তি প্রাপ্ত এই চলচ্চিত্র  এক্স-মেন চলচ্চিত্র সিরিজ এর নবম চলচ্চিত্র এবং ২০১৪ সালের  এক্স-মেনঃ ডেইস অফ ফিউচার পাস্ট এর সিকুয়েল।
চলচিত্রে প্রাচীন মিউট্যান্ট এন্ সাবাহ নূর ১৯৮৩ সালে জেগে ওঠে এবং আধুনিক সভ্যতা ধ্বংস ও  বিশ্বের দখল নেওয়ার পরিকল্পনা করলে  প্রফেসর চার্লস জেভিয়ার এবং  এক্স-মেন তাকে থামাতে এবং  তার অনুগত মিউট্যান্ট দলকে পরাস্ত করার জন্য চেষ্টা করে ।
এমআরটি লাইন ৫ (সাউদার্ন রুট)
সাউদার্ন রুট হলো ঢাকা মেট্রোরেলের অনুমোদিত এমআরটি লাইন ৫ রেলপথের একটি শাখা; এর অন্য শাখা হলো নর্দার্ন রুট। এই রুটটি বর্তমানে পরিকল্পনা পর্যায়ে রয়েছে। সাউদার্ন রুটের নির্মাণ কাজ ২০২৪ সালের জুন মাসে শুরু হবে এবং ২০৩০ বা ২০৩১ সালের মধ্যে চালু করার কথা রয়েছে।
যাত্রাপথ
এমআরটি লাইন ৫-এর সাউদার্ন রুটে ১৫টি প্রস্তাবিত স্টেশন রয়েছে। ৪টি স্টেশন পাতালে ও ১১টি স্টেশন উড়ালে নির্মাণ করা হবে।
সৈয়দপুর কারামতিয়া ফাযিল মাদ্রাসা
সৈয়দপুর কারামতিয়া ফাযিল মাদ্রাাসা রংপুর বিভাগের রংপুর জেলার পীরগাছা উপজেলার পারুল ইউনিয়নের একটি ফাযিল মাদ্রাসা।
নামকরণ
মাদ্রাসাটির প্রতিষ্ঠাতা মো. সোলায়মান মিয়া ও অন্যান্য সদস্যগণ কারামত আলী জৌনপুরীর ভক্ত ছিলেন। তারা এ মহান সমাজ সংস্কারকেরকের নামানুসারে এ মাদ্রাসাটির নাম সৈয়দপুর কারামতিয়া ফাযিল মাদ্রাসা রাখে।
ভবনের বিবরণ
মাদরাসাটির প্রায় ১.৭৫ একর জমির উপর স্থাপিত। মাদরাসার ১১.১৯ একর জমি বাইরে আবাদি হিসাবে আছে। ভবন আছে-৬টি।
পোশাক
ছাত্রের জন্য সাদা পায়জামা, আকাশি রঙের পাঞ্জাবি, সাদা টুপি ও সাদা জুতা এবং মেয়েদের আকাশি রঙের জামা, সাদা এফরোন, কালো বোরখা ও সাদা ওড়না।
সাংস্কৃতিক কর্মকান্ড
মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়।
ফলাফল
সুযোগ্য গভর্নিনিং বডির তত্ত্বাবধানে প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৮৮% এবং আলিমে ১০০% পাশ করে। ২০২১ সালে দাখিল পরীক্ষায় ৮৪.২১% ও আলিম পরীক্ষায় ৭৬% পাশ করে।
ব্রহ্মা (তারামণ্ডল)
ব্রহ্মা (লাতিন: Auriga; অরিগা) হল আধুনিক ৮৮টি তারামণ্ডলের অন্যতম; দ্বিতীয় শতাব্দীর জ্যোতির্বিজ্ঞানী টলেমি কর্তৃক তালিকাভুক্ত ৪৮টি তারামণ্ডলেরও অন্যতম এটি। এটি খ-বিষুবের উত্তর দিকে অবস্থিত। ব্রহ্মা তারামণ্ডলের লাতিন নাম অরিগা শব্দটির অর্থ ‘রথী’ বা ‘সারথি’, যার সঙ্গে এরিকথোনিয়াস ও মার্টিলাস সহ বিভিন্ন পৌরাণিক সত্ত্বার সম্পর্ক বিদ্যমান। উত্তর গোলার্ধে শীতকালের সন্ধ্যায় পাঁচটি অন্য তারামণ্ডলের (যেগুলিতে শীতকালীন ষটকোণ তারকোচ্ছ্বাসে স্থিত তারাগুলি অবস্থিত) সঙ্গে ব্রহ্মা তারামণ্ডলটিও সর্বাপেক্ষা সহজলক্ষ্য হয়ে ওঠে। এটির উত্তরমুখী ক্রান্তির জন্য ব্রহ্মা তারামণ্ডলটিকে -৩৪° দক্ষিণ পর্যন্তই মাত্র সম্পূর্ণ দেখা যায়, আরও দক্ষিণের পর্যবেক্ষকদের কাছে এটি অংশত বা সম্পূর্ণত দিগন্তরেখার নিচে থাকে। ৬৫৭ বর্গ ডিগ্রি ক্ষেত্র-বিশিষ্ট ব্রহ্মা একটি বিশাল তারামণ্ডল। এটির আকার বৃহত্তম তারামণ্ডল হাইড্রার অর্ধেক।
চীনা পুরাণে ব্রহ্মা তারামণ্ডলের তারাগুলি বিভিন্ন তারামণ্ডলের অন্তর্ভুক্ত হয়েছিল। যার মধ্যে মহাজাগতিক সম্রাটদের রথসমূহের নামাঙ্কিত তারামণ্ডলগুলির অন্তর্ভুক্ত হয়েছিল আধুনিক তারামণ্ডলটির উজ্জ্বলতম তারাগুলি। অরিগিডস, জেটা অরিগিডস, ডেল্টা অরিগিডস ও প্রকল্পিত আইয়োটা অরিগিডসের রশ্মিবিকিরণকারী অংশটি ব্রহ্মা তারামণ্ডলের ক্ষেত্রভুক্ত।
ইতিহাস ও পুরাণকথা
ব্রহ্মা তারামণ্ডলের অন্তর্গত তারাগুলির প্রথম নথিবদ্ধ উল্লেখ পাওয়া যায় মেসোপটেমিয়ায়। প্রাচীন মেসোপটেমীয়রা এটিকে GAM নামে একটি তারামণ্ডল হিসেবে উল্লেখ করেছিল, যার অর্থ ছিল খঞ্জর বা রাখাল বালকদের ব্যবহৃত ছড়ি। যদিও এটির মাধ্যমে সম্ভবত শুধুমাত্র ব্রহ্মহৃদয় (আলফা অরিগি) অথবা সামগ্রিকভাবে আধুনিক তারামণ্ডলটিকে বোঝাত। মুল.আপিন-এ এই তারামণ্ডল ধারণাটির বিকল্প নাম ছিল গামলাম বা মুল.গাম। ব্রহ্মার ছড়িটিকে একটি ছাগলের পাল বা মেষপালকের ছড়ির প্রতীক হিসেবে দেখা হত। আধুনিক তারামণ্ডলটির অধিকাংশ তারা দিয়েই এই তারামণ্ডলটির ধারণা করা হয়েছিল; এলনাথ ছাড়া সকল উজ্জ্বল তারাই প্রথাগতভাবে বৃষ বা ব্রহ্মা উভয় তারামণ্ডলের অন্তর্ভুক্ত হয়েছিল। পরবর্তীকালে বেদুইন জ্যোতির্বিজ্ঞানীরা যে সব তারামণ্ডল কল্পনা করেন সেগুলি ছিল পশুর দলের আকারবিশিষ্ট এবং সেই সব তারামণ্ডলে প্রত্যেকটি তারা ছিল একটি করে পশুর প্রতীক। ব্রহ্মা তারামণ্ডলের তারাগুলি ছিল ছাগলের পালের প্রতীক, যে প্রতীকতত্ত্বটি গ্রিক পুরাণেও প্রচলিত ছিল। ছাগলের রূপকল্পটি গ্রিক জ্যোতির্বৈজ্ঞানিক প্রথাতেও গৃহীত হয়েছিল, যদিও পরবর্তীকালে এটি যুক্ত হয় মেষপালক-সহ এক রথী বা সারথির সঙ্গে।
গ্রিক পুরাণে ব্রহ্মা তারামণ্ডলটিকে চিহ্নিত করা হয়েছে পৌরাণিক গ্রিক নায়ক এরিকথোনিয়াসের সঙ্গে। ইনি ছিলেন হেফাস্টাসের পাতাললোকীয় পুত্র এবং দেবী আথিনা কর্তৃক পালিত। সাধারণভাবে এরিকথোনিয়াসকে চতুরাশ্ববাহিত রথ কোয়াড্রিগার আবিষ্কর্তা মনে করা হয়। এই রথ তিনি ব্যবহার করেছিলেন অন্যায়ভাবে ক্ষমতা দখলকারী অ্যাম্ফিকটিয়নের বিরুদ্ধে যুদ্ধে। এই যুদ্ধে জয়লাভ করেই এরিকথোনিয়াস এথেন্সের রাজা হয়েছিলেন। এরিকথোনিয়াস রথটি তৈরি করেছিলেন সূর্যের রথের আদলে, যে কারণে জিউস এরিকথোনিয়াসকে স্বর্গে স্থান দেন। এই এথেন্সীয় নায়ক এরপর নিজেকে উৎসর্গ করে দেন আথিনার পূজায় এবং তার অল্পকাল পরেই জিউস উদ্ভাবনপটুতা ও বীরোচিত ক্রিয়াকলাপের জন্য এরিকথোনিয়াসকে স্থান দেন রাতের আকাশে।
ব্রহ্মা তারামণ্ডলটিকে যদিও কখনও কখনও হার্মিসের পুত্র তথা ওয়েনোমাউসের সারথি মার্টিলাসের রূপেও বর্ণনা করা হয়। তারামণ্ডলটির চিত্রায়ন থেকে ব্রহ্মা তারামণ্ডলের সঙ্গে মার্টিলাসের সম্পর্কের সমর্থন পাওয়া যায়। এই ছবিগুলিতে রথটিকে খুব কম ক্ষেত্রেই দেখা যায়। পৌরাণিক উপাখ্যান অনুযায়ী, মার্টিলাসের রথটি ওয়েনোমাউসের কন্যা হিপ্পোডেমিয়ার হৃদয় জয় করার উদ্দেশ্যে আয়োজিত এক প্রতিযোগিতায় ধ্বংসপ্রাপ্ত হয়েছিল। মার্টিলাস হিপ্পোডেমিয়ার সফল প্রণয়ী পেলোপসকে হিপ্পোডেমিয়ার হৃদয় জয় করতে সাহায্য করলেও পেলোপস কর্তৃক নিহত হন। মৃত্যুর পর তিনি পিতা হার্মিস কর্তৃক আকাশে স্থান অর্জন করেন। ব্রহ্মা তারামণ্ডলটির অপর গ্রিক পৌরাণিক চরিত্র থিসিয়াসের পুত্র হিপ্পোলিটাসেরও সম্পর্ক স্থাপন করা হয়েছিল। নিজের সৎ-মা ফেড্রার প্রণয়-প্রস্তাব প্রত্যাখ্যান করায় তিনি এথেন্স থেকে বহিষ্কৃত হন। ফলশ্রুতিতে ফেড্রা আত্মহত্যা করেন। রথের দুর্ঘটনায় হিপ্পোলিটাস নিহত হলেও আসক্লেপিয়াস কর্তৃক তিনি পুনর্জীবন লাভ করেন। ব্রহ্মা তারামণ্ডলটির নির্দিষ্ট প্রতীকতত্ত্বটি যাই হোক না কেন, সম্ভবত প্রাচীন গ্রিকেরা এই তারামণ্ডলটির কল্পনা করেছিল তাদের সমাজে রথের গুরুত্বটিকে স্মরণীয় করে রাখতে।
গ্রিক পুরাণে ঘটনাচক্রে ব্রহ্মা তারামণ্ডলটিকে মেডিয়ার ভ্রাতার প্রত্যঙ্গ বলেও বর্ণনা করা হয়েছে। জেসন ও আর্গোনাটদের উপাখ্যানে পাওয়া যায়, আর্গোনাটদের গৃহে প্রত্যাবর্তনকালে মেডিয়া তার ভাইকে হত্যা করে তার অঙ্গপ্রত্যঙ্গ ছিন্নভিন্ন করে কিছুটা সমুদ্রে ছুঁড়ে মারে। এটিই গ্রিক পুরাণে আকাশগঙ্গা ছায়াপথের প্রতীক। প্রতিটি তারা মেডিয়ার ভাইয়ের ভিন্ন ভিন্ন প্রত্যঙ্গের প্রতীক।
গ্রোজনি
গ্রোজনি ( Грозный : Грозный ; Соьлжа-ГӀала : Соьлжа-ГӀала, <small data-ve-ignore="true">রোমানাইজড: সোলা-Ġala  ) রাশিয়ার চেচনিয়ার রাজধানী শহর ।
শহরটি সুনজা নদীর তীরে অবস্থিত ।২০১০ সালের আদমশুমারি অনুসারে, এর জনসংখ্যা ছিল ২,৭১,৫৭৩ ২০১০ সালে এই অঞ্চলে জনসংখ্যা ছিল ২,১০,৭২০ এর বেশি ‌‌। কিন্তু ১৯৮৯ সালের আদমশুমারিতে গণনাকৃত ৩,৯৯,৬৮৮ জন হলো এ অঞ্চলের সবচেয়ে বেশি জনসংখ্যা। যা বর্তমান জনসংখ্যার প্রায় দুই-তৃতীয়াংশ। এটি আগে গ্রোজনায়া নামে পরিচিত ছিল (১৮৭০ সাল পর্যন্ত)।
হেনরি অলড্রিক
জীবনী
ডাঃ রিচার্ড বাসবির অধীনে অলড্রিক ওয়েস্টমিনস্টার স্কুলে লেখাপড়া করে ছিলেন। ১৬৬২ সালে তিনি অক্সফোর্ড বিশ্ববিদ্যালয়ের ক্রিস্ট চার্চ কলেজে প্রবেশ করেন এবং ১৬৮৯ সালে মহাদেশে পালিয়ে আসা রোমান ক্যাথলিক জন ম্যাসির উত্তরসূরী হিসেবে সেখানকার ডিন হন। ১৬৯২ সালে তিনি অক্সফোর্ড বিশ্ববিদ্যালয়ের উপাচার্য হন এবং ১৬৯৫ সাল অবধি সেই দায়িত্ব পালন করেছিলেন।  ১৭০২ সালে তিনি শ্রপশায়ারে ওয়েমের রেক্টর নিযুক্ত হন, তবে তিনি অক্সফোর্ডে অবস্থান অব্যাহত রেখেছিলেন, যেখানে তিনি ১৪ ডিসেম্বর ১৭১০ সালে মারা যান। তার নিজের অনুরোধে কোনও স্মৃতিচিহ্ন ছাড়াই তাকে ক্রাইস্ট চার্চ ক্যাথেড্রালে সমাহিত করা হয়।
কর্ম
হেনরি অ্যালডরিচ ছিলেন একজন বৈচিত্রময় মানুষ। তিনি একজন শাস্ত্রীয় পণ্ডিত ছিলেন এবং যুক্তি সম্পর্কিত একটি ছোট বই (Artis Logicæ Compendium) এর লেখক হিসাবে সর্বাধিক পরিচিত। )। যদিও যুক্তিটি নিজে ক্ষেত্রে উদ্ভাবনীয় নয় (এটি স্পেনের সুমুলা লজিক্যালিসের পিটারকে ঘনিষ্ঠভাবে অনুসরণ করে), অক্সফোর্ডের প্রজন্মের দ্বারা এটির সনির্বন্ধ ব্যবহার এটিকে দুর্দান্ত সিন্থেটিক এবং দ্বৈত মূল্য হিসাবে দেখিয়েছে: ১৯শ শতাব্দীর মাঝামাঝি সময় অবধি অক্সফোর্ডে (ম্যানসেলের সংশোধিত সংস্করণে) বইটি পড়ানো হত। অক্সফোর্ডের অল সেইন্ট চার্চ এবং ক্রাইস্ট  চার্চের তথাকথিত পেকওয়াটার কোয়ারড্রাঙ্গলের তিন দিকের স্থপতি হিসাবে তার দক্ষতার প্রমাণ দেখা যায় ,যা তাঁর নকশার পরে তৈরি করা হয়েছিল। তিনি আত্মবিশ্বাসের জন্য বেশ খ্যাতি অর্জন করেছিলেন, এবং জনপ্রিয় ballad 'A soldier and a sailor, A tinker and a tailor'এর একটি হাস্যকর ল্যাটিন সংস্করণ লিখেছিলেন।
তাঁর বুদ্ধির আরও একটি নমুনা হলো মানুষের সুরাপান করার জন্য পাঁচটি কারণ নিম্নলিখিত সরস ক্ষুদ্র কবিতা দিয়ে বর্ণনা করেছেন:
অনুবাদটি হচ্ছে:
যদি আমার থিমটি আমি সঠিকভাবে মনে করি, পুরুষদের পান করার পাঁচটি কারণ রয়েছে: - ভাল মদ; একজন বন্ধু; কারণ আমি শুকনো; অথবা পাছে আমার কাছে আসা উচিত; বা - অন্য কোনও কারণ।
মীমাংসা দর্শন
মীমাংসার বেশ কয়েকটি উপ-দর্শন রয়েছে, প্রত্যেকটি তার জ্ঞানতত্ত্ব দ্বারা সংজ্ঞায়িত। প্রভাকর উপ-দর্শন, যার নাম সপ্তম শতাব্দীর দার্শনিক প্রভাকর থেকে নেওয়া হয়েছে, জ্ঞান অর্জনের পাঁচটি জ্ঞানগত নির্ভরযোগ্য উপায় বর্ণনা করেছেন: প্রত্যক্ষ বা উপলব্ধি; অনুমান বা অনুমান; উপমান, তুলনা ও উপমা দ্বারা; .অর্থপত্তি, অবস্থানের ব্যবহার এবং পরিস্থিতি থেকে উদ্ভব; এবং শব্দ, অতীত বা বর্তমান নির্ভরযোগ্য বিশেষজ্ঞদের কথা বা সাক্ষ্য। দার্শনিক কুমারীল ভট্ট এর ভর্ট্টিকা উপ-দর্শন, এর ক্যাননে ষষ্ঠ মাধ্যম যোগ করেছে; অনুপালবিধির অর্থ ছিল অনুধাবন না হওয়া, বা জ্ঞানের অনুপস্থিতির প্রমাণ (যেমন, সন্দেহভাজনের হাতে বারুদ না থাকা)।
মীমাংসার দর্শন নাস্তিক ও আস্তিক উভয় মতবাদ নিয়ে গঠিত, কিন্তু দর্শনটি ঈশ্বরের অস্তিত্বের পদ্ধতিগত পরীক্ষায় খুব কম আগ্রহ দেখায়। বরং, এটা মনে করত যে আত্মা শাশ্বত, সর্বব্যাপী, সহজাতভাবে সক্রিয় আধ্যাত্মিক সারাংশ, এবং ধর্মের জ্ঞানতত্ত্ব এবং অধিবিদ্যার উপর দৃষ্টি নিবদ্ধ করে।  মীমাংসা দর্শনের জন্য, ধর্ম মানে আচার -অনুষ্ঠান এবং সামাজিক কর্তব্য, দেব বা দেবতা নয়, কারণ দেবতাদের কেবল নামেই অস্তিত্ব ছিল। মীমংসাকরাও মনে করত যে বেদ "চিরন্তন, লেখকহীন, [এবং] অমূল্য", যে বৈদিক বিধি, বা আচার-নির্দেশে নিষেধাজ্ঞা ও মন্ত্রগুলি নির্দেশমূলক ক্রিয়া বা কর্ম, এবং অনুষ্ঠানগুলি প্রাথমিক গুরুত্ব এবং যোগ্যতার। তারা উপনিষদ এবং আত্ম-জ্ঞান এবং আধ্যাত্মিকতা সম্পর্কিত অন্যান্য গ্রন্থগুলিকে সহায়ক হিসেবে বিবেচনা করেছিল, একটি দার্শনিক দৃষ্টিভঙ্গি যা বেদান্ত অসম্মত ছিল।
যদিও ভাষা এবং ভাষাবিজ্ঞান সম্পর্কে তাদের গভীর বিশ্লেষণ হিন্দুধর্মের অন্যান্য দর্শনকে প্রভাবিত করেছিল, তাদের মতামত অন্যরা শেয়ার করেনি। মীমাংসাকরা মনে করেন ভাষার উদ্দেশ্য এবং ক্ষমতা ছিল স্পষ্টভাবে সঠিক, সঠিক ও সঠিকভাবে নির্দেশ করা। বিপরীতে, বেদান্তিনরা বর্ণনা, বিকাশ এবং প্রাপ্তির হাতিয়ার হিসাবে ভাষার সুযোগ ও মূল্যকে প্রসারিত করেছে।  মীমাংসাকরা সুশৃঙ্খল, আইনভিত্তিক, প্রক্রিয়াগত জীবনকে কেন্দ্রীয় উদ্দেশ্য এবং ধর্ম ও সমাজের মহৎ প্রয়োজনীয়তা হিসেবে বিবেচনা করে এবং ঐশ্বরিক (আস্তিক) ভরণপোষণের অর্থ সেই লক্ষ্যে।
মীমাংসা দর্শন হল দার্শনিক বাস্তবতার একটি রূপ। মীমাংসা দর্শনের একটি মূল পাঠ্য হল জৈমিনির মীমাংসা সূত্র।
পরিভাষা
মীমাংসা বা রোমান মীমানসা মানে "প্রতিবিম্ব, বিবেচনা, গভীর চিন্তা, তদন্ত, পরীক্ষা, আলোচনা" সংস্কৃত। এটি "বৈদিক পাঠের পরীক্ষা" এবং হিন্দু দর্শনের একটি বিদ্যালয়কেও নির্দেশ করে যা পূর্বা মীমাংসা ("পূর্ব" তদন্ত, কর্ম-মীমাংসা) নামেও পরিচিত, উত্তর মীমাংসা বিপরীতে ("পরবর্তী" অনুসন্ধান, এছাড়াও জ্ঞান-মীমাংসা) বেদান্তের বিরোধী দর্শন।এই বিভাগটি বৈদিক গ্রন্থগুলিকে কর্মকাণ্ডে শ্রেণীবদ্ধ করার উপর ভিত্তি করে, বেদের প্রথম দিকের মন্ত্র ও আচার (সংহিতা ও ব্রাহ্মণ), এবং জ্ঞানকাণ্ড ধ্যান, প্রতিফলন এবং নিজের সম্পর্কে জ্ঞান নিয়ে কাজ করে একত্ব, ব্রাহ্মণ (উপনিষদ)। সংহিতা ও ব্রাহ্মণের মধ্যে, মীমাংসা দর্শন ব্রাহ্মণের উপর বেশি গুরুত্ব দেয় - বেদের অংশ যা বৈদিক আচারের ভাষ্য।
শব্দটি এসেছে প্রোটো-ইন্দো-ইউরোপীয়*পুরুষ- (ভাবতে) থেকে। ডোনাল্ড ডেভিস মীমাংসাকে "চিন্তা করার ইচ্ছা" এবং কথোপকথনের ঐতিহাসিক প্রেক্ষাপটে "কীভাবে চিন্তা করবেন এবং কীভাবে ব্যাখ্যা করবেন" হিসাবে অনুবাদ করেন। খ্রিস্টপূর্ব প্রথম সহস্রাব্দের শেষ শতাব্দীতে, মীমাংসা শব্দটি বেদের চিন্তাধারা এবং ব্যাখ্যাকে সূচিত করতে শুরু করে, প্রথমে বেদে গ্রন্থের পূর্ববর্তী স্তরে আচারের অংশগুলির জন্য পূর্ব-মীমাংসা ও উত্তর-মীমাংসা হিসাবে। শেষ স্তরে দার্শনিক অংশ। সময়ের সাথে সাথে, পূর্ব-মীমাংসা (মীমাংসা সূত্র) কেবল মীমাংসা দর্শন এবং উত্তর-মীমাংসা বেদান্ত দর্শন হিসাবে পরিচিত ছিল।
মীমাংসা পণ্ডিতদের মীমাংসক বলা হয়।
ইতিহাস
খ্রিস্টপূর্ব চূড়ান্ত শতাব্দীর পণ্ডিত ঐতিহ্যের মধ্যেই দর্শনের উৎপত্তি, যখন বৈদিক বলিদানের পুরোহিত আচার -অনুষ্ঠান প্রান্তিক হচ্ছিল। এই চ্যালেঞ্জ মোকাবেলা করার জন্য, বিভিন্ন গোষ্ঠী তাদের ব্যাখ্যার জন্য কঠোর নিয়ম প্রণয়নের মাধ্যমে বৈদিক গ্রন্থের বৈধতা প্রদর্শন করার জন্য নিবেদিত হয়েছিল। দর্শনটি গুপ্ত যুগে সাবারার সাথে গতি সঞ্চার করে এবং কুমারিলা ভান এবং প্রভাকরের সাথে সপ্তম থেকে অষ্টম শতাব্দীতে এর সর্বোচ্চ শিখরে পৌঁছায়।
প্রাথমিক মধ্যযুগে কিছু সময়ের জন্য দর্শনটি হিন্দু চিন্তাধারার উপর প্রভাব বিস্তার করেছিল, এবং ভারতে বৌদ্ধধর্মের পতনে অবদান রাখার একটি প্রধান শক্তি হিসাবে কৃতিত্ব দেওয়া হয়েছিল, কিন্তু এটি উচ্চ মধ্যযুগে পতনে পতিত হয়েছে এবং .আজকে সবই বেদান্ত দ্বারা গ্রহণ করা হয়েছে।
দর্শন-কেন্দ্রীয় উদ্বেগ
মীমাংসা ছয়টি শাস্ত্রীয় হিন্দু দর্শনের মধ্যে একটি। এটি হিন্দু দর্শনশাস্ত্রের প্রাথমিক বিদ্যালয়গুলির মধ্যে একটি। এটি তুলনামূলকভাবে কম পণ্ডিত অধ্যয়নকে আকৃষ্ট করেছে, যদিও এর তত্ত্ব এবং বিশেষ করে ব্যাখ্যা এবং ধর্মতত্ত্বের প্রশ্নগুলি সমস্ত শাস্ত্রীয় ভারতীয় দর্শনে অত্যন্ত প্রভাবশালী। ভাষার আইনী সাহিত্যের ক্ষেত্রে ভাষার বিশ্লেষণ কেন্দ্রীয় গুরুত্ব পেয়েছে।
প্রাচীন মীমাংসার কেন্দ্রীয় উদ্বেগ ছিল জ্ঞানতত্ত্ব (প্রমান), এটাই জ্ঞানের নির্ভরযোগ্য মাধ্যম। এটি কেবল বিতর্কেই নয় "মানুষ কীভাবে শিখবে বা জানবে, সে যা কিছু জানে", কিন্তু সমস্ত জ্ঞানের প্রকৃতি স্বতঃস্ফূর্তভাবে বৃত্তাকার কিনা, কিনা এমন ভিত্তিপন্থীরা যারা "ন্যায়সঙ্গত বিশ্বাস" এবং জ্ঞান ব্যবস্থার বৈধতার সমালোচনা করে, তারা যে প্রাঙ্গনের সমালোচনা করে তার ত্রুটিপূর্ণ অনুমান করে, এবং কীভাবে সঠিকভাবে ব্যাখ্যা করা যায় এবং বেদের মত ধর্মগ্রন্থের ভুল ব্যাখ্যা করা এড়ানো যায়। এটি "দেবতা (ঈশ্বর) কি?", "দেবতাদের জন্য উৎসর্গীকৃত আচারগুলি কি ফলপ্রসূ?", "কোন কিছু কার্যকর করে?" চিন্তার, অযোগ্য বা অচিন্তনীয় ( অভ্যন্তরীণভাবে বৈধ)?, যদি তাই হয়, কীভাবে? "এবং অন্যান্য। মীমাংসা পণ্ডিতদের কাছে, অ-অভিজ্ঞতাগত জ্ঞানের প্রকৃতি এবং মানুষের কাছে এর অর্থ এমন যে কেউ কখনও নিশ্চিততা প্রদর্শন করতে পারে না, কেউ কেবল কিছু ক্ষেত্রে জ্ঞানের দাবিকে মিথ্যা প্রমাণ করতে পারে। হিন্দুধর্মের উপর বিশেষজ্ঞ হার্ভার্ড ডিভিনিটি স্কুলের একজন অধ্যাপক ফ্রান্সিস ক্লুনির মতে, মীমাংসা দর্শন হল "চিন্তার অন্যতম স্বতন্ত্র স্বভাব; এটি বিশ্বের অন্য কোথাও বাস্তব সমান্তরাল নয়"।
মীমাংসা দর্শনের কেন্দ্রীয় পাঠ্য হল জৈমিনির মীমাংসা সূত্র, সেই সাথে সাবারা এবং কুমারিলা ভট্টের এই সূত্রের ঐতিহাসিকভাবে প্রভাবশালী ভাষ্য। একসাথে, এই গ্রন্থগুলি ভাষা বিশ্লেষণের নিয়মগুলি (যেমন দ্বন্দ্বের নিয়ম) বিকাশ এবং প্রয়োগ করে, এই দাবি করে যে একজনকে কেবল কোনও শাস্ত্রে নিষেধাজ্ঞাযুক্ত প্রস্তাবগুলি পরীক্ষা করতে হবে না, বরং বিকল্প সম্পর্কিত বা বিপরীত পরীক্ষাও করতে হবেভাল বোঝার জন্য প্রস্তাব। তারা পরামর্শ দিয়েছিল যে সঠিক এবং বৈধ জ্ঞানে পৌঁছানোর জন্য এটি কেবল একটি প্রস্তাবের প্রমাণ দাবি করার জন্য যথেষ্ট নয়, প্রস্তাবের নেতিবাচক প্রমাণ দেওয়ার পাশাপাশি নিজের পছন্দের প্রস্তাবগুলি ঘোষণা করা এবং প্রমাণ করা গুরুত্বপূর্ণ। আরও, তারা দৃঢ়ভাবে বলেছিল যে যখনই উপলব্ধি সরাসরি প্রমাণ এবং জ্ঞানের মাধ্যম নয়, তখন কেউ এই ধরনের অ-অভিজ্ঞতাগত প্রস্তাবগুলি "সত্য বা সত্য নয়" প্রমাণ করতে পারে না, বরং কেবলমাত্র একটি অ-অভিজ্ঞতাগত প্রস্তাব প্রমাণ করতে পারে "মিথ্যা, মিথ্যা নয়, অথবা অনিশ্চিত"।
উদাহরণস্বরূপ, মীমাংসকরা "অগ্নিহোত্রের অনুষ্ঠান একজনকে স্বর্গে নিয়ে যায়" এর মতো একটি নিষেধাজ্ঞা প্রস্তাবের প্রমাণকেই কেবল স্বাগত জানায় না, বরং পরামর্শ দেয় যে "অনুশীলন কাউকে নেতৃত্ব দেয় না" এর মতো বিকল্প প্রস্তাবগুলি পরীক্ষা করে প্রমাণ করতে হবেস্বর্গ "," অন্য কিছু একজনকে স্বর্গে নিয়ে যায় "," সেখানে স্বর্গ আছে "," স্বর্গ নেই "ইত্যাদি।মীমাংসা সাহিত্য বলছে যে যদি এর সমস্ত প্রস্তাবের জন্য সন্তোষজনক, যাচাইযোগ্য প্রমাণ তার সমর্থক এবং বিরোধীরা খুঁজে না পায়, তাহলে প্রস্তাবটি "বিশ্বাস ব্যবস্থার" অংশ হিসাবে গ্রহণ করা প্রয়োজন। বিশ্বাস, যেমন ধর্মগ্রন্থ (বেদ) -এর মত সত্যকে গ্রহণ করতে হবে, যদি না তার বিরোধীরা তাদের নিজস্ব গ্রন্থের বৈধতার প্রমাণ প্রদর্শন করতে পারে অথবা শিক্ষকদের এই প্রতিপক্ষগুলি প্রথমদিক থেকে ন্যায়সঙ্গত বলে মনে করা হয়, এবং যতক্ষণ না এই বিরোধীরা। তারা যে ধর্মগ্রন্থগুলোকে চ্যালেঞ্জ করে তা মিথ্যা।যদি তারা তা করার চেষ্টা না করে, তাহলে এটা ভণ্ডামি; যদি তারা তা করার চেষ্টা করে, তবে এটি কেবল অসীম বিপর্যয়ের দিকে নিয়ে যেতে পারে, মিমাংসকদের মতে। মীমাংসকের মতে ব্যাপক সামাজিক গ্রহণযোগ্যতা সহ যে কোন ঐতিহাসিক ধর্মগ্রন্থ হল যোগাযোগের একটি কার্যকলাপ (ব্যব্যহারপ্রাপ্তি) এবং এটিকে প্রামাণিক হিসাবে গ্রহণ করা হয় কারণ এটি সামাজিকভাবে যাচাইকৃত চর্চা, যদি না বোধগম্যভাবে যাচাইযোগ্য প্রমাণ থাকেউদ্ভূত হয় যা অংশগুলি বা তার সবগুলিকে মিথ্যা বা ক্ষতিকারক হিসাবে প্রমাণ করে।
- সাবারা, দ্বিতীয় শতাব্দীর মীমাংসা পণ্ডিত
ড্যানিয়েল আর্নল্ডের মতে, বিশ শতকের পশ্চিমা দার্শনিক উইলিয়াম অ্যালস্টনের সাথে কিছু উল্লেখযোগ্য পার্থক্যের সাথে মীমাংসা বৃত্তির "আকর্ষণীয় সম্পর্ক" রয়েছে। দুই হাজার বছরেরও বেশি আগে মীমাংসকরা মৌলবাদী সমালোচনার শিকার, ফ্রান্সিস ক্লুনি বলেন, "ঈশ্বর", "পবিত্র পাঠ", "লেখক" এবং "বাস্তবতার নৃতাত্ত্বিক আদেশ" এর মত ধারণা।
জ্ঞানতত্ত্ব
জ্ঞানতত্ত্বের ক্ষেত্রে, পরবর্তীকালে মীমাংসকরা কিছু উল্লেখযোগ্য অবদান রেখেছিলেন। ন্যায় বা বৈশেষিক দর্শনের বিপরীতে, মীমাংসার প্রভাকর সাব-দর্শন বৈধ জ্ঞানের পাঁচটি মাধ্যমকে স্বীকৃতি দেয়। হিন্দু ধর্মের অদ্বৈত বেদান্ত দর্শনের মতো মীমাংসার ভট্ট উপ-দর্শন অনুপলবধি নামে একটি অতিরিক্ত ষষ্ঠকে স্বীকৃতি দেয়। জ্ঞান অর্জনের এই ছয়টি জ্ঞানগতভাবে নির্ভরযোগ্য উপায় হল:
প্রত্যক্ষ
প্রত্যক্ষ মানে উপলব্ধি। এটি মীমাংসা এবং হিন্দুধর্মের অন্যান্য দর্শনে দুই ধরনের: বাহ্যিক ও অভ্যন্তরীণ। বাহ্যিক উপলব্ধিকে পাঁচটি ইন্দ্রিয় এবং পার্থিব বস্তুর মিথস্ক্রিয়া থেকে উদ্ভূত হিসাবে বর্ণনা করা হয়, যখন অভ্যন্তরীণ উপলব্ধি এই বিদ্যালয় দ্বারা অভ্যন্তরীণ অনুভূতি, মনের মত বর্ণনা করা হয়। প্রাচীন ও মধ্যযুগীয় ভারতীয় গ্রন্থগুলি সঠিক উপলব্ধির জন্য চারটি প্রয়োজনীয়তা চিহ্নিত করে: ইন্দ্রিয়ারথাসান্নিকারস (বস্তুর সঙ্গে একজনের সংবেদনশীল অঙ্গ (গুলি) দ্বারা প্রত্যক্ষ অভিজ্ঞতা, যা কিছু অধ্যয়ন করা হচ্ছে), আভ্যাপাদেস্যা (অ-মৌখিক; সঠিক উপলব্ধি শ্রবণ দ্বারা হয় না, প্রাচীন ভারতীয় পণ্ডিতদের মতে, যেখানে একজনের সংবেদনশীল অঙ্গ অন্যের উপলব্ধি গ্রহণ বা প্রত্যাখ্যানের উপর নির্ভর করে), অব্যভিচার (ঘুরে বেড়ায় না; সঠিক উপলব্ধি পরিবর্তন হয় না, বা এটি প্রতারণার ফল নয় কারণ কারও ইন্দ্রিয়গ্রাহ্য অঙ্গ বা পর্যবেক্ষণের মাধ্যম বয়ে যাচ্ছে, ত্রুটিপূর্ণ, সন্দেহজনক) এবং ব্যাসসায়াত্মক (সুনির্দিষ্ট; সঠিক উপলব্ধি সন্দেহের বিচারকে বাদ দেয়, কারও কারও সমস্ত বিবরণ পর্যবেক্ষণ করতে ব্যর্থ হওয়ার কারণে, অথবা কেউ পর্যবেক্ষণের সাথে অনুমান মিশ্রিত করছে এবং যা পর্যবেক্ষণ করতে চায় তা পর্যবেক্ষণ করছে, বা পর্যবেক্ষণ করছে নাযা কেউ পালন করতে চায় না)।. কিছু প্রাচীন পণ্ডিত প্রমান হিসাবে "অস্বাভাবিক উপলব্ধি" প্রস্তাব করেছিলেন এবং এটিকে অভ্যন্তরীণ উপলব্ধি বলেছিলেন, অন্য ভারতীয় পণ্ডিতদের দ্বারা প্রতিদ্বন্দ্বিতাপূর্ণ প্রস্তাব। অভ্যন্তরীণ উপলব্ধি ধারণার মধ্যে রয়েছে প্রতিভা (অন্তর্দৃষ্টি), সমানলক্ষনপ্রত্যক্ষ (অনুভূত সুনির্দিষ্ট থেকে সার্বজনীন প্রবর্তনের রূপ), এবং জ্ঞানলক্ষনপ্রত্যক্ষ (পূর্ব প্রক্রিয়ার ধারণার একটি ধরন এবং 'বিষয়ের পূর্ববর্তী অবস্থাঅধ্যয়নের 'বর্তমান অবস্থা পর্যবেক্ষণ করে)। তদুপরি, হিন্দুধর্মের কিছু দর্শন প্রত্যয়-প্রমান থেকে অনিশ্চিত জ্ঞান গ্রহণের নিয়মগুলি বিবেচনা করে এবং পরিমার্জিত করে, যাতে অনন্যাসায় (অনির্দিষ্টকালের রায়) থেকে নির্ণয় (সুনির্দিষ্ট রায়, উপসংহার) এর বিপরীতে।
অনুমান
অনুমান মানে অন্বীক্ষা। এটি যুক্তি প্রয়োগ করে এক বা একাধিক পর্যবেক্ষণ এবং পূর্ববর্তী সত্য থেকে একটি নতুন উপসংহার এবং সত্যে পৌঁছানো হিসাবে বর্ণনা করা হয়েছে। ধোঁয়া পর্যবেক্ষণ করা এবং আগুনের অনুমান করা অনুমানের উদাহরণ। হিন্দু দর্শন ব্যতীত, এটি জ্ঞানের বৈধ ও দরকারী মাধ্যম। অনুমানের পদ্ধতিটি ভারতীয় গ্রন্থ দ্বারা ব্যাখ্যা করা হয়েছে তিনটি অংশ নিয়ে গঠিত: প্রতিজ্ঞান (অনুমান), হেতু (কারণ), এবং দৃষ্টান্ত (উদাহরণ)। অনুমানকে আরও দুটি ভাগে ভাগ করতে হবে, প্রাচীন ভারতীয় পণ্ডিতরা বলবেন: সাধ্যা (যে ধারণাটি প্রমাণিত বা খারিজ করা প্রয়োজন) এবং পক্ষ (যে বস্তুতে সাধের পূর্বাভাস দেওয়া হয়েছে)। অনুমান শর্তসাপেক্ষে সত্য যদি সপাক্ষ (প্রমাণ হিসাবে ইতিবাচক উদাহরণ) উপস্থিত থাকে, এবং যদি বিপক্ষ (প্রতি-প্রমাণ হিসাবে নেতিবাচক উদাহরণ) অনুপস্থিত থাকে। কঠোরতার জন্য, ভারতীয় দর্শনগুলি আরও মহাকাব্যিক পদক্ষেপগুলি বলে। উদাহরণস্বরূপ, তারা ব্যপ্তির দাবী করে- যে প্রয়োজনীয়তাটি হেতু (কারণ) অগত্যা এবং পৃথকভাবে "সমস্ত" ক্ষেত্রে অনুমান জন্য হিসাব করতে হবে, সপাক্ষ এবং বিপক্ষ উভয় ক্ষেত্রেই। শর্তসাপেক্ষে প্রমাণিত অনুমানকে বলা হয় নিগমন (উপসংহার)।
উপমা
উপমা মানে তুলনা। কিছু হিন্দু দর্শন এটিকে জ্ঞানের যথাযথ মাধ্যম হিসেবে বিবেচনা করে। লোচটেফেল্ড বলছে, উপমা এমন একজন ভ্রমণকারীর উদাহরণ দিয়ে ব্যাখ্যা করা যেতে পারে যিনি বন্যপ্রাণীর স্থানীয় জনসংখ্যার ভূমি বা দ্বীপে যাননি। তাকে বা তাকে বলা হয়েছে, যে কেউ সেখানে আছে, সেসব দেশে আপনি এমন একটি প্রাণী দেখতে পান যা দেখতে গরুর মতো, গরুর মতো চরে, কিন্তু গরু থেকে আলাদা এবং এরকম। .সাদৃশ্য এবং তুলনার এই ধরনের ব্যবহার, ভারতীয় জ্ঞানতাত্ত্বিকরা বলেন, শর্তাধীন জ্ঞানের একটি বৈধ মাধ্যম, কারণ এটি ভ্রমণকারীকে পরবর্তী সময়ে নতুন প্রাণী সনাক্ত করতে সাহায্য করে। তুলনার বিষয়কে আনুষ্ঠানিকভাবে উপমেয়াম বলা হয়, তুলনার বস্তুটিকে বলা হয় উপমানম, আর বৈশিষ্ট্যকে গুলি বলা হয় সমানিয়া। এভাবে, মনিয়ার মনিয়ার-উইলিয়ামস ব্যাখ্যা করেন, যদি কোন ছেলে বলে "তার মুখ মোহনীয়তায় চাঁদের মত", "তার মুখ" উপমেয়াম, চাঁদ উপনাম, এবং মোহনীয়তা হল সাম্যান্য। সপ্তম শতাব্দীর পাঠ ভাত্তিকাব্য শ্লোক ১০.২৮ থেকে ১০.৬৪ পর্যন্ত অনেক ধরনের তুলনা ও উপমা নিয়ে আলোচনা করে, এই মহামারী পদ্ধতি কখন বেশি উপযোগী এবং নির্ভরযোগ্য তা চিহ্নিত করে এবং কখন তা নয়। হিন্দুধর্মের বিভিন্ন প্রাচীন ও মধ্যযুগীয় গ্রন্থে, ৩২ ধরনের উপনামা ও জ্ঞানতত্ত্বে তাদের মূল্য নিয়ে বিতর্ক রয়েছে।
অর্থপত্তি
অর্থপত্তি অর্থ হচ্ছে, অবস্থা থেকে উদ্ভব। সমসাময়িক যুক্তিতে, এই প্রমান পরিস্থিতিগত প্রভাবের অনুরূপ। উদাহরণস্বরূপ, যদি কোন ব্যক্তি আগে নদীতে নৌকায় রওনা হয়, এবং সময়টি এখন আগমনের প্রত্যাশিত সময় পেরিয়ে গেছে, তাহলে পরিস্থিতি সত্যকে সমর্থন করে যে ব্যক্তিটি এসেছে। অনেক ভারতীয় পণ্ডিত এই প্রমানকে অবৈধ বা সবচেয়ে দুর্বল বলে মনে করেছিলেন, কারণ নৌকাটি বিলম্বিত বা বিমুখ হতে পারে। যাইহোক, ভবিষ্যতের সূর্যোদয় বা সূর্যাস্তের সময় বের করার মতো ক্ষেত্রে, এই পদ্ধতিটি প্রবক্তারা বিশ্বাসযোগ্য বলে দাবি করেছিলেন। মীমাংসা এবং হিন্দু ধর্মের অন্যান্য দর্শনের গ্রন্থে পাওয়া অর্থপত্তির আরেকটি সাধারণ উদাহরণ হল, যদি "দেবদত্ত মোটা হয়" এবং "দেবদত্ত দিনে খায় না", তাহলে নিম্নলিখিতগুলি অবশ্যই সত্য হতে হবে: "দেবদত্ত রাতে খায়"। ভারতীয় পণ্ডিতদের দাবি, আবিষ্কারের একটি মাধ্যম, সঠিক অন্তর্দৃষ্টি এবং জ্ঞান। যে হিন্দু দর্শনগুলি জ্ঞানের এই মাধ্যমটি গ্রহণ করে তারা বলে যে এই পদ্ধতিটি মূল প্রাঙ্গনে বা ভিন্ন প্রাঙ্গনে কোন বিষয় ও বস্তু সম্পর্কে শর্তসাপেক্ষ জ্ঞান এবং সত্যের একটি বৈধ মাধ্যম। যে দর্শনগুলি এই পদ্ধতিটি গ্রহণ করে না, তারা বলে যে স্বতঃসিদ্ধ, বহির্পাতন ও পরিস্থিতিগত প্রভাব হয় অন্য প্রমান থেকে প্রাপ্ত বা জ্ঞান সংশোধন করার ত্রুটিপূর্ণ উপায়, পরিবর্তে একজনকে প্রত্যক্ষ উপলব্ধি বা সঠিকতার উপর নির্ভর করতে হবে অনুমান।
অনুপলব্ধি
অনুপলব্ধি শুধুমাত্র মিমামসার কুমারিলা ভট্ট উপ-দর্শন দ্বারা গৃহীত, মানে অ-উপলব্ধি, নেতিবাচক/জ্ঞানীয় প্রমাণ। অনুপলব্ধি প্রমান প্রস্তাব করে যে, "এই ঘরে কোন জগ নেই" যেমন একটি নেতিবাচক জ্ঞান করা বৈধ জ্ঞানের একটি রূপ। যদি কিছু পর্যবেক্ষণ করা যায় বা অনুমান করা যায় বা অস্তিত্বহীন বা অসম্ভব বলে প্রমাণিত হয়, তাহলে এমন উপায় ছাড়া কেউ যা করেছে তার চেয়ে বেশি কেউ জানে। হিন্দুধর্মের যে দুটি দর্শনে অনুপলব্দীকে জ্ঞানতাত্ত্বিকভাবে মূল্যবান বলে বিবেচনা করা হয়, তার একটি বৈধ উপসংহার হল সদরূপ (ইতিবাচক) অথবা অসদ্রুপ (নেতিবাচক) সম্পর্ক - উভয়ই সঠিক এবং মূল্যবান। অন্যান্য প্রমানের মতো, ভারতীয় পণ্ডিতরা অনুপলবদীকে চার প্রকারে পরিমার্জিত করেছেন: কারণ সম্পর্কে অনুধাবন না করা, প্রভাবের অনুধাবন না হওয়া, বস্তুর অনুধাবন না হওয়া এবং দ্বন্দ্বের অনুধাবন। হিন্দুধর্মের মাত্র দুটি স্কুল প্রমান হিসাবে "অ-উপলব্ধি" ধারণাটি গ্রহণ এবং বিকাশ করেছে। অনুপলব্দি অনুমোদিত স্কুলগুলি নিশ্চিত করেছে যে অন্য পাঁচজন প্রামাণ জ্ঞান ও সত্যের অনুসন্ধানে ব্যর্থ হলে এটি বৈধ এবং দরকারী।
শব্দ
শব্দ এর অর্থ শব্দের উপর নির্ভর করা, অতীত বা বর্তমানের নির্ভরযোগ্য বিশেষজ্ঞদের সাক্ষ্য। হিরিয়ানা শব্দ-প্রমানাকে ধারণা হিসাবে ব্যাখ্যা করেছেন যার অর্থ নির্ভরযোগ্য বিশেষজ্ঞের সাক্ষ্য। হিন্দুধর্মের যে দর্শনগুলি এটিকে জ্ঞানতাত্ত্বিকভাবে বৈধ বলে মনে করে তা থেকে বোঝা যায় যে একজন মানুষকে অসংখ্য তথ্য জানা দরকার এবং সীমিত সময় এবং শক্তি পাওয়া গেলে সে সরাসরি সেই সত্য এবং সত্যের অংশই শিখতে পারে। তাকে অবশ্যই অন্যদের উপর নির্ভর করতে হবে, তার পিতা -মাতা, পরিবার, বন্ধু -বান্ধব, শিক্ষক, পূর্বপুরুষ ও সমাজের আত্মীয় -স্বজনদের দ্রুত জ্ঞান অর্জন ও ভাগ করে নিতে এবং এর মাধ্যমে একে অপরের জীবনকে সমৃদ্ধ করতে। সঠিক জ্ঞান অর্জনের এই মাধ্যম হয় কথ্য বা লিখিত, কিন্তু শব্দের মাধ্যমে। উৎসের নির্ভরযোগ্যতা গুরুত্বপূর্ণ, এবং বৈধ জ্ঞান শুধুমাত্র নির্ভরযোগ্য উৎসের শব্দ থেকে আসতে পারে। হিন্দুধর্মের দর্শনের মধ্যে মতভেদ হয়েছে কীভাবে নির্ভরযোগ্যতা প্রতিষ্ঠা করা যায়। কিছু দর্শন, যেমন কারভাকা, বলে যে এটি কখনই সম্ভব নয়, এবং তাই শব্দ সঠিক প্রমান নয়। অন্যান্য দর্শন বিতর্ক মানে নির্ভরযোগ্যতা প্রতিষ্ঠা করা।
বেদান্ত দর্শনের সাথে সম্পর্ক
মীমাংসা দর্শনের দর্শনশাস্ত্রের আকর্ষণীয় বৈশিষ্ট্য হ'ল এর সমস্ত জ্ঞানের অন্তর্নিহিত বৈধতার অনন্য জ্ঞানতত্ত্ব তত্ত্ব। এটা বিশ্বাস করা হয় যে সমস্ত জ্ঞান বাস্তব সত্য। সুতরাং, যা প্রমাণ করতে হবে তা জ্ঞানের সত্য নয়, বরং এর মিথ্যা। মীমাংসকরা জ্ঞানের উৎপত্তি ও সুনিশ্চিতকরণ (জ্ঞাপতি) উভয় ক্ষেত্রেই জ্ঞানের স্ব-বৈধতার পক্ষে সমর্থন করে। মীমাংসকরা শুধু বেদের অপ্রত্যাশিত বৈধতা প্রতিষ্ঠার জন্য এই তত্ত্বের খুব বেশি ব্যবহার করেননি, বরং পরবর্তীকালে বেদান্তবাদীরাও এই বিশেষ মিমামসা অবদানের উপর অবাধে টানতেন।
অধিবিদ্যা ও বিশ্বাস
পূর্ব মীমাংসার মূল নীতিগুলি হল রীতিনীতি (অর্থোপ্রেক্সি) এবং তপস্বী বিরোধীতা। দর্শনের কেন্দ্রীয় লক্ষ্য হল ধর্মের প্রকৃতি ব্যাখ্যা করা, যা একটি নির্দিষ্ট ধর্মীয় বাধ্যবাধকতা এবং সঠিকভাবে সম্পাদন করার বিশেষাধিকার হিসাবে বোঝা যায়।
নাস্তিকতা
মীমাংসা তাত্ত্বিকরা সিদ্ধান্ত নিয়েছিলেন যে ঈশ্বরের অস্তিত্ব প্রমাণিত কথিত প্রমাণ অপর্যাপ্ত। তারা যুক্তি দেয় যে পৃথিবীর জন্য একজন নির্মাতা নির্ধারণ করার কোন প্রয়োজন ছিল না, ঠিক যেমন আচারের বৈধতা দেওয়ার জন্য বেদ বা ঈশ্বর রচনার কোন লেখকের প্রয়োজন ছিল না। মীমাংসা যুক্তি দেন যে, বেদে নাম দেওয়া দেবতাদের মন্ত্র ছাড়া তাদের কোন অস্তিত্ব নেই। এই বিষয়ে, মন্ত্রের শক্তি হল ঈশ্বরের শক্তি হিসাবে দেখা হয়।
ধর্ম
পূর্ব মীমাংসা দ্বারা বোঝা ধর্মকে "পুণ্য", "নৈতিকতা" বা "কর্তব্য" হিসাবে শিথিলভাবে অনুবাদ করা যেতে পারে। পূর্ব মীমাংসা দর্শন ধর্মের জ্ঞানের উৎসের সন্ধান দেয় না ইন্দ্রিয়-অভিজ্ঞতা বা অনুমান, কিন্তু বেদ অনুসারে মৌখিক জ্ঞান (অর্থাৎ শব্দ ও অর্থের জ্ঞান)। এই ক্ষেত্রে এটি ন্যায় দর্শনের সাথে সম্পর্কিত, যদিও, পরেরটি, জ্ঞানের মাত্র চারটি উৎস বৈধ হিসাবে গ্রহণ করে।
পূর্ব মীমাংসা দর্শনে ধর্মকে সহিতদের ব্যবস্তাপত্র এবং তাদের ব্রাহ্মণ ভাষ্যগুলি বৈদিক আচার -অনুষ্ঠানের সঠিক সম্পাদন সম্পর্কিত সমান বলে গণ্য করা হয়েছিল। এই আলোতে দেখা যায়, পূর্ব মীমাংসা মূলত আচারবাদী (অর্থোপ্রেক্সি), বেদ দ্বারা নির্দেশিত কর্ম বা কর্মের কার্যকারিতার উপর প্রচুর গুরুত্ব দেয়।
বেদান্তের সাথে সম্পর্ক
পূর্ব মীমাংসে যজ্ঞিক কর্মকাণ্ডের জোরকে কেউ কেউ ভুলভাবে ব্যাখ্যা করেছেন বেদান্ত ও উপনিষদের জ্ঞানকন্দের বিরোধী হিসেবে। পূর্ব মিমাংসা জ্ঞানকন্ডের সাথে সম্পর্কিত বিষয় যেমন মোক্ষ নিয়ে আলোচনা করে না, কিন্তু এটি মোক্ষর বিরুদ্ধে কখনো কথা বলে না। বেদান্ত জৈমিনীর ব্রহ্মের পাশাপাশি মোক্ষের বিশ্বাসের উদ্ধৃতি দিয়েছেন:
"উত্তর-মীমাংসা বা বেদান্তে (৪.৪.৫-৭), বদরায়ণ জৈমিনিকে উদ্ধৃত করে বলেছিলেন, "মুক্ত পুরুষ ব্রহ্মের সঙ্গে একতাবদ্ধ যেন ব্রহ্মের মতো, কারণ বর্ণনা (শ্রুতি ইত্যাদি) প্রমাণ করে তাই"।
বেদান্তে (১.২.২৮), বদরায়ণ জৈমিনিকে উদ্ধৃত করে বলেছিলেন যে "বৈষ্ণবানকে সর্বোচ্চ ব্রহ্ম হিসেবে গ্রহণ করার মধ্যে কোন দ্বন্দ্ব নেই"।
১.২.৩১-এ, জৈমিনি আবার বদরায়ণের উদ্ধৃতি দিয়ে বলেছিলেন যে নির্গুণ ব্রহ্ম রূপ ধারণ করে নিজেকে প্রকাশ করতে পারে।
৪.৩.১২ -এ, বদরায়ণ আবার জৈমিনিকে উদ্ধৃত করে বলে যে মুক্ত পুরুষ ব্রহ্ম লাভ করে।"
পূর্ব মীমাংসে, জৈমিনি সর্বশক্তিমান পরম সত্তার প্রতি বিশ্বাসের জোর দেন, এবং তাকে জৈমিনি "সর্বশক্তিমান প্রধান" বলে ডাকে। পূর্ব মিমাংসা ৩.৩.১-এ উপদেশ শব্দের অর্থ হল শাস্ত্রের নির্দেশাবলী যেমন শেখানো হয়েছে। আমাদের সর্বশক্তিমান পরম সত্তার দিকে ঝোঁক দেওয়া উচিত। পূর্ব মীমাংসা ৬.৩.১ এর পরিপ্রেক্ষিতে, উপরের দুটি সূত্র উল্লেখযোগ্য হয়ে ওঠে, যেখানে এই সর্বশক্তিমান সত্তাকে "প্রধান" বলে অভিহিত করা হয়, এবং তার থেকে দূরে থাকাকে "দোস" বলা হয়, তাই সমস্ত প্রাণীকে বলা হয় "সর্বশক্তিমান প্রধান সত্তা" এর সাথে সম্পর্কিত হন। কর্ম-মীমাংসা বেদকে সমর্থন করে, এবং ঋগ্বেদ বলে যে ঋষিদের দ্বারা সত্যের বিভিন্নভাবে নামকরণ করা হয়েছে। আমরা তাকে প্রধান বা ব্রহ্ম বা বৈষ্ণব বা শিব বা ঈশ্বর বলি এটা অপ্রাসঙ্গিক।
পাতি জহুর
পাতি জহুর (বৈজ্ঞানিক নাম: Pelopidas mathias (Fabricius)) 'হেসপারিডি' (Hespaeriidae) বা স্কিপারস (Skippers) গোত্র ও হেসপারিনি (Hesperiinae) উপ-গোত্রের অন্তর্ভুক্ত প্রজাতি।
বিস্তার
ভারত, ভুটান, নেপাল, বাংলাদেশ, শ্রীলঙ্কা, মায়ানমার এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল বাদামি ও সোনালী-জেল্লা যুক্ত (কিছু নমুনাতে জলপাই বাদামি)। সামনের ডানা কিছুটা তীক্ষ্ণভাবে কৌণিক ও পিছনের ডানা অধিবৃত্তসদৃশ (parabolic) এবং ডানার গোড়াগুলি হালকা সবজে আভাযুক্ত। সামনের ডানায় কতকগুলি হলদেটে বা সাদা অর্ধ-স্বচ্ছ ছোপ বক্রভাবে সজ্জিত। উক্ত ছোপগুলির মধ্যে সেল-এর প্রান্তভাগে ২ টি মাঝারি আকারের ছোপ এবং ২ থেকে ৪ ও ৬ থেকে ৮ নং শিরামধ্যে (inter-space) ৬ টি ছোটবড় পোস্ট-ডিসকাল ছোপের একটি সারি বর্তমান। ২ ও ৩ নং শিরামধ্যের ছোপদুটি অন্যগুলির তুলনায় বড় (২ নং এর টি সর্বোবৃহদ ও প্রায় চতুষ্কৌণিক)। পোস্ট-ডিসকাল ছোপসারির ২ ও ৩ নং শিরামধ্যের ছোপদুটি সারির থেকে বেশ খানিকটা ভিতরদিকে তেরচাভাবে সরে গেছে। পিছনের ডানার উপরিতল সাধারণত দাগ-ছোপ হীন, তবে কিছু কিছু নমুনাতে ৩, ৪ ও ৬ নং শিরামধ্যে ছোপ দেখা যায়।
ডানার নিম্নতল ধূসর বাদামি। সামনের ডানায় উপরিতলের ছোপগুলি স্বচ্ছতার কারণে নিম্নতলেও দৃশ্যমান। পিছনের ডানার ছোপগুলি খুব ছোট। সেল-এর বহিঃপ্রান্তে একটি সাদা ছোপ ও সাদা ডিসকাল ছোপের একটি বক্রাকার সারি বিদ্যমান। উক্ত ডিসকাল ছোপগুলি সাধারণত ১সি থেকে ৬ নং শিরামধ্য পর্যন্ত বিস্তৃত, যদিও কিছু নমুনাতে ১বি থেকে ৭ নং শিরামধ্য পর্যন্ত সম্পূর্ণ ডিসকাল সারিটি চোখে পড়ে। শুস্ক-ঋতুরূপে ডানার নিম্নতলে ধূসর ছাপ (patch) দেখা যায়।
উভয় ডানাতেই টার্মিনাল প্রান্তরেখা সরু ও কালচে এবং সিলিয়া (cillia) ফ্যাকাশে সাদা। শুঙ্গ সাদায়-কালোয় ডোরাকাটা এবং শীর্ষ কালো ও মুগুরের ন্যায়। মাথা, বক্ষদেশ ও উদর উপরিতলে জলপাই- বাদামি ও নিম্নতলে ফ্যাকাশে বাদামি।
আচরণ
সুলভ-দর্শন এই প্রজাতি অন্যান্য সুইফটদের ন্যায় দ্রুত উড়ান বিশিষ্ট। ফুলের মধু, পাখির বিষ্ঠা এবং ভিজেমাটি ও পাথরের ভিজে ছোপ থেকে রস আহরণ করতে এদের প্রায়শই দেখা যায়। দক্ষিণ ভারতে নিচু উচ্চতা বিশিষ্ট অঞ্চল থেকে ২,২৫০ মি. উচ্চতা পর্যন্ত বিভিন্ন প্রকার বাসস্থানে এদের দর্শন মেলে, তবে উত্তর ভারতে অপেক্ষাকৃত নিচু উচ্চতায় এদের বিচরণ নজরে আসে। মাঝেমধ্যেই পাতায় বসে ডানা বন্ধ ও আংশিক খোলা অবস্থায় এই সুইফ্টদের রোদ পোহাতে দেখা যায়। যদিও সারাদিনই এদের বিচরণ চোখে পরে, সকালের প্রথম ভাগ ও বিকালেই এরা অতি সক্রিয় থাকে; দুপুরের দিকে কম দেখা পাওয়া যায়। এই প্রজাতি স্থানীয়ভাবে পরিযায়ী। উপযুক্ত আবাসস্থলে (habitat) মার্চ থেকে নভেম্বর পর্যন্ত এদের বিচরণ লক্ষ্য করা যায়।
কোজি কোন্দো
কোজি কোন্দো (近藤 浩治) হলেন নিনটেনডোতে কর্মরত একজন জাপানি সঙ্গীত রচয়িতা, পিয়ানোবাদক, এবং সঙ্গীত পরিচালক। তিনি নিনটেনডোর তৈরি অনেক গেইমের সঙ্গীতে অবদানের রেখেছেন, তবে মারিও এবং দ্য লেজেন্ড অফ জেল্ডা সিরিজে অবদানের জন্য সবচেয়ে সুপরিচিত। ১৯৮৪ সালে নিনটেনডোতে যোগ দেয়ার সময় কোন্দো ছিলেন প্রতিষ্ঠানটির সঙ্গীত বিভাগের তৃতীয় কর্মচারী, তবে সঙ্গীত বিষয়ে বিশেষ দায়িত্বপ্রাপ্ত প্রথম কর্মী। যোগদানের পর কোন্দোকে ১৯৮৫ সালে প্রকাশিতব্য সুপার মারিও ব্রাদার্স গেইমের সঙ্গীত রচনার দায়িত্ব দেয়া হয়েছিল। এই গেইমে তার শব্দসজ্জা, বিশেষত গেমটির মূল সঙ্গীত, প্রায়ই ভিডিও গেইমের ইতিহাসে সবচেয়ে স্মরণীয় সুর হিসেবে স্বীকৃতি পেয়ে আসছে।
প্রারম্ভিক জীবন
কোজি কোন্দোর জন্ম ১৯৬১ সালের ১৩ আগস্ট, জাপানের নাগোইয়াতে। তিনি পাঁচ বছর বয়স থেকে ইলেক্ট্রনিক অর্গান চালনার শিক্ষা নিতে শুরু করেন। পরবর্তীতে তিনি জ্যাজ ও রক সঙ্গীত বাদক একটি দলের সঙ্গে থেকে যন্ত্রসঙ্গীতে অনুশীলন করেন। কোন্দো ওসাকা শিল্পকলা বিশ্ববিদ্যালয়ের শিল্প পরিকল্পনা বিভাগে পড়াশোনা করেছেন, তবে কখনো শিক্ষাগত দিক দিয়ে সঙ্গীতে আগ্রহী ছিলেন না, এমনকি ক্লাসিকাল প্রশিক্ষণও নেননি।
কোন্দো স্পেস ইনভেডার্স, ডংকি কং প্রভৃতি আর্কেড ভিডিও গেমের ভক্ত ছিলেন, এবং ভিডিও গেমম জগতেই তার পছন্দনীয় সঙ্গীত সৃষ্টির পরিবেশ খুঁজে পেয়েছিলেন। তিনি ব্যাসিক প্রোগ্রামিং ভাষায় কম্পিউটার দিয়ে পিয়ানোর সুর সাজানোর কিছু অভিজ্ঞতা অর্জন করেছিলেন।
বিশ্ববিদ্যালয়ে পাঠ্যরত অবস্থায় নিনটেনডোর একটি সঙ্গীত বিষয়ক চাকরির বিজ্ঞাপন দেখে কোন্দো সেখানে আবেদন করেন, এবং পূর্ব অভিজ্ঞতা ছাড়াই কাজটি পেয়ে যান ।
পেশাগত জীবন
১৯৮৪ সালে কোজি কোন্দো জীবনের প্রথমবার চাকরির আবেদন থেকেই নিনটেনডোতে চাকরি পেয়ে যান, এবং এযাবড তিনি সেখানেই কর্মরত আছেন। হিরোকাজু তানাকা এবং ইউকিও কানেওকার সঙ্গে কোন্দো ছিলেন গেমের সুর ও শব্দ তৈরির জন্য দায়িত্বপ্রাপ্ত তৃতীয় কর্মচারী। তবে, তিনিই ছইলেন নিনটেনডোর প্রথম কর্মী যার সঙ্গীতরচনায় বিশেষায়িত দক্ষতা ছিল।
বারবার পুনরাবৃত্তিযোগ্য সংক্ষিপ্ত সুরের বিন্যাস দ্বারা কোন্দো তৎকালীন হার্ডওয়্যারের সীমাবদ্ধতা স্বত্ত্বেও তার গেমের সঙ্গীতকে আকর্ষণীয় রাখতে পেরেছেন। কোন্দোর রচিত সুপার মারিও ব্রাদার্স এর মূল সুর (থিম সঙ্গীত) ভিডিও গেম শিল্পের সবচেয়ে সুপরিচিত সঙ্গীতে পরিণত হয়েছে। এটি জনসংস্কৃতির অংশ হয়ে উঠেছে, প্রায় ৫০টি সঙ্গীতানুষ্ঠানে বাজানো হয়েছে, এটি একটি সুবিক্রিত রিংটোন, এবং বিভিন্ন সুরশিল্পী এর রিমিক্স এবং স্যাম্পলিং করেছেন। দ্য লেজেন্ড অফ জেল্ডা সিরিজের সঙ্গীতও সুপরিচিত, এবং এর থিম সঙ্গীত সুপার মারিও ব্রাদার্স এর থিমের মতই জনপ্রিয়। এই দুটি গেমের পর কোন্দো শুধু জাপানে প্রকাশিত দুটি গেমের ওপর কাজ করেছেন, দ্য মিস্ট্রিয়াস মুরাসামি ক্যাসল (১৯৮৬) এবং শিন ওনিগাশিমা (১৯৮৭)। এরপর তিনি ইযুমি কোজো: ডকি ডকি প্যানিক (১৯৮৭) এর সুর সৃষ্টি করেছেন । এই গেমটি জাপানের বাইরে সুপার মারিও ব্রাদার্স ২ হিসেবে প্রকাশিত হয়েছিল।
পরের বছরগুলোতে কোজি কোন্দো মারিও সিরিজের পরবর্তী গেম সুপার মারিও ব্রাদার্স ৩ (১৯৮৮) এবং সুপার নিনটেনডো এন্টারটেইনমেন্ট সিস্টেম (SNES) এর অবমুক্তিমূলক গেম সুপার মারিও ওয়ার্ল্ড (১৯৯০) এর সুরসৃষ্টি করেছেন। এরপর কোন্দোকে পাইলটউইংস (১৯৯০) এর শব্দ প্রোগ্রামিংয়ের দায়িত্ব দেয়া হয়। এরপর তিনি স্টার ফক্স (১৯৯৩) এর সাউন্ড ইফেক্ট তৈরির কাজ করেছেন। ১৯৯৫ সালে তিনি সুপার মারিও ওয়ার্ল্ড-এর পরবর্তী পর্ব ইয়োশি'স আইল্যান্ড এর সুর-রচনা করেন। ১৯৯০ দশকের শেষের দিক পর্যন্ত কোন্দো একাই কোন প্রকল্পের সমস্ত সঙ্গীত সৃষ্টি করতেন, এবং ১৯৯৮ সালের নভেম্বরে প্রকাশিত দ্য লেজেন্ড অফ জেল্ডা: অকারিনা অফ টাইম হল কোন্দোর একার সুরকৃত সর্বশেষ গেম। এর পরের প্রকল্পগুলোতে কোন্দো নিনটেনডোর অন্যান্য সঙ্গীত সহকর্মীদের সঙ্গে কাজ করেছেন, কিংবা অন্যান্য সুরকারদের পরামর্শক বা ব্যবস্থাপকের দায়িত্ব পালন করেছেন। তবে এসময়ও বেশ কিছু গেমের জন্য কোন্দোর কিছু সঙ্গীত রচনা অব্যহত রয়েছে, যেমন সুপার মারিও গ্যালাক্সি, দ্য লেজেন্ড অফ জেল্ডা: স্পিরিট ট্র্যাকস, দ্য লেজেন্ড অফ জেল্ডা: স্কাইওয়ার্ড সোর্ড, সুপার মারিও ৩ডি ওয়ার্ল্ড।
সঙ্গীতানুষ্ঠান
২০০৬ সালের মে মাসে ইলিনয়ের রোজমন্ট মঞ্চে প্লে! এ ভিডিও গেম সিম্ফোনি সঙ্গীতানুষ্ঠানে কোন্দো উপস্থিত ছিলেন, এবং এখানে সুপার মারিও ব্রাদার্স এবং দ্য লেজেন্ড অফ জেল্ডা এর সঙ্গীত পূর্ণ অর্কেস্ট্রা দ্বারা বাজানো হয়। এছাড়া ২০১১ সালে দ্যা লেজেন্ড অফ জেল্ডা সিরিজের ২৫তম বার্ষিকী উপলক্ষৈ অনুষ্ঠিত তিনটি কনসার্টেও কোন্দো তার যন্ত্রসঙ্গীত পরিচালনা করেছেন। ২০১৪ সালে দ্যা গেম অ্যাওয়ার্ডস অনুষ্ঠানে মার্কিন রক ব্যান্ড ইমাজিন ড্রাগনস এর সঙ্গে কোন্দো পিয়ানো চালনা করেছেন।
সঙ্গীতের বৈশিষ্ট্য ও প্রভাব
কোজি কোন্দো সুপার মারিও ব্রাদার্স এর সঙ্গীতে গেমটির গতিশীলতার আবেশ অক্ষত রেখেছেন। এটি গেমটির স্রষ্টা ও ডিজাইনার শিগেরু মিয়ামোতোর ডেভলপমেন্ট দর্শনের অনুরূপ, যিনি বলেন, গেমের জন্য রচিত সুর "সারগর্ভ" এবং গেমটির উপাদানের সাথে সমন্বিত হতে হবে। তাই কোন্দো গেমটির সুর রচনায় ভিত্তি হিসেবে গতিশীল নৃত্যসঙ্গীতের বৈশিষ্ট্য রেখেছেন, যেমন ল্যাটিন সঙ্গীত এবং ভালৎজ।
প্রথম দ্য লেজেন্ড অফ জেল্ডা গেমের সুরে কোন্দো গেমের মূল সুর (খোলা প্রান্তর বা ওভারওয়ার্ল্ডের সুর) এবং বদ্ধ অন্ধকূপ বা ডাঞ্জনেরের সুরকে পাশাপাশি স্থাপন করেছেন। কোন্দো সুরের স্বতন্ত্রতা প্রকাশে গুরুত্ব দিয়েছেন, যেন গেমের প্রতিটি ভিন্ন স্থান সুরের সাহায্যেই দ্রুত পৃথক করা যায়। কোন্দো তার অন্যান্য গেমেও এই স্বতন্ত্রতার বৈশিষ্ট্য বজার রেখেছেন।